Morfeus
Morfeus er i græsk mytologi en gud for drømmesyn. Morfeus er en litterær opfindelse, formentlig fra hellenistisk tid ca. 331-330 f.v.t., og nævnes i den antikke litteratur kun af Ovid i Metamorphoses (på dansk kaldet Forvandlingerne). I senere europæisk litteratur overtog Morfeus Hypnos' rolle som søvnens og drømmenes gud, således også i udtrykket "at hvile i Morfeus' arme" om det at sove. Lægemidlet morfin er afledt af Morfeus' navn.